
Vec 

Verejné obstarávanie - zadanie zákazky na „Kanalizácia obce Bašovce“
· Poskytnutie vysvetlenia  - 08

V zmysle  zákona č.343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“), bola verejnému obstarávateľovi doručená Žiadosť o vysvetlenie súťažných podkladov nasledovne: 

Otázka č. 1: 

žiadame VO o vysvetlenie
v PD aj vo výkaze výmer sa uvádza potrubie SN 8 PVC 

neuvádza sa však či má byť rúra hladká alebo korugovaná 

Je možné PVC materiál nahradiť PP ? 

Odpoveď na otázku č. 1: Verejný obstarávateľ uvádza, že v rámci zmeny stavby pred dokončením je navrhnutý materiál potrubný systém PVC-U DN300 (hladký kanalizačný systém plnostenná, kruhovej tuhosti min. 8 kN/m2). Použiť iný materiál nie je vhodné vzhľadom na už vybudované etapy obecnej kanalizácie.
Otázka č. 2: 

Vo výkrese prípojek sú uvádzané revízne šachty na hranici pozemku producenta OV, vo výkaze výmer však nie sú na to položky. Budú si teda producenti samostatne zabezpečovať revízne šachty ? Kde sa končia jednotlivé prípojky ? Na hraniciach pozemku producentov OV ? 

Odpoveď na otázku č. 2: Verejný obstarávateľ uvádza, že revízne šachty budú osadené za hranicou súkromných pozemkov, čo nie je predmetom realizácie stavby verejnej kanalizácie. Rozsah stavby prípojok končí potrubím na hranici súkromných pozemkov, prípojky na súkromnom pozemku vrátane revíznych šachiet si budú zabezpečovať pripájaní producenti odpadových vôd.
Otázka č. 3:
Kedže výkopy sú v hĺbke až 3-4m pod ÚT. Má investor spracovaný IGHP ? Mohol by ho zaslať ? 

Odpoveď na otázku č. 3: Verejný obstarávateľ uvádza, že k dokumentácii nemá spracovaný inžiniersko-geologická prieskum. 
Otázka č. 4:
v akej hĺbke sa nachádza podzemná voda ? Ako bude zabezpečené čerpanie vody ak bude potrebné čerpať viac ako uvádza VV ? 

Odpoveď na otázku č. 4: Verejný obstarávateľ uvádza, že čerpanie vody je vo výkaze výmer odhadované na základe realizovaných častí stavby, v prípade potreby zmeny bude čerpanie dohodnuté medzi stavebníkom a dodávateľom po odsúhlasení stavebným dozorom.
Otázka č. 5
Prípadné obetónovanie potrubí bude považované ako naviac práce ? 

Odpoveď na otázku č. 5: Verejný obstarávateľ uvádza, že dokumentácia neuvažuje s potrebou obetónovania potrubia. 
S  pozdravom 

